จงเสนอไอเดีย 5 เรื่องราว ที่เป็นเทรนด์แห่งอนาคตของประเทศไทย เมื่อพฤติกรรมของบริโภคเปลี่ยนไป
1. Shadow shopping : เงาตามตัวผู้บริโภค
ต้องเรียกว่าหมดยุค Window shopping เพราะต่อจากนี้รีเทลและมาร์เก็ตติ้งจะต้องกลายเป็นเงาตามตัวผู้บริโภค ต้องรู้ทุกข้อมูลที่เกี่ยวกับความต้องการของลูกค้าไม่ใช่แค่เพียงข้อมูลการซื้อ แต่ต้องรู้แม้กระทั่งว่าลูกค้ากำลังค้นหาสินค้าใด ดูอะไร ต้องการแบบไหน เพื่อเพิ่มโอกาสปิดการขายให้ได้ จึงทำให้หลายแบรนด์ต้องลุกขึ้นมาเปิดหน้าร้านเพิ่มเติมจากช่องทางออนไลน์ เพื่อให้ลูกค้าเกิดโอกาสในการตัดสินใจซื้อเพิ่มขึ้น เช่น Amazon books ที่ต้องการให้ลูกค้ามีโอกาสสัมผัสหนังสือจริงมากกว่าการเลือกซื้อ-อ่านผ่านออนไลน์ หรือ JD.com ที่ขยายร้านสะดวกซื้อนับ 1,000 สาขาต่อวัน เพื่อเพิ่มทางเลือกให้นักช้อปออนไลน์ได้เห็นสินค้าจริง รวมถึงขยายโอกาสไปยังกลุ่มลูกค้าที่ไม่เคยช้อปออนไลน์ได้ทดลองช้อปผ่านร้านค้าเหล่านั้นทันที


2. Sellrounding : ขายได้! ถ้าถูกที่ถูกเวลา
คำนี้มีที่มาจาก Sell + Surrounding สะท้อนถึงพื้นที่ขายไม่ได้จำกัดอยู่แค่ร้านค้าออนไลน์หรือออฟไลน์เท่านั้น สิ่งแวดล้อมรอบตัวสามารถเปลี่ยนให้พื้นที่ขายได้ทั้งหมด ไม่ว่าจะป้ายรถประจำทาง ห้องน้ำ พื้นที่ว่างแค่เพียงเล็กน้อย เป็นต้น ยกตัวอย่าง รายการ LoveIsland ที่ทำแอปพลิเคชันให้ผู้ชมสามารถสั่งซื้อเสื้อผ้าที่นักแสดงสวมใส่ได้ทันที ซึ่งทำให้ยอดขายแบรนด์เสื้อผ้าสูงขึ้นกว่า 40% รวมถึงกรณี Alibaba ที่ไม่ปล่อยให้โอกาสการขายหลุดลอยไป โดยเปลี่ยนห้องน้ำผู้หญิงในห้างให้กลายเป็น Beauty lounge โดยใช้กระจกอัจฉริยะแทนกระจกธรรมดา ทำให้ผู้ใช้บริการสามารถลองเครื่องสำอางค์ได้ และถ้าชอบก็สามารถซื้อสินค้าผ่านแอปพลิเคชั่น หรือ Vending machine ที่วางขายในห้องน้ำได้ทันที


3. Syntail : การผสมพันธุ์ทางการค้า
แม้ว่าเราจะเห็นความร่วมมือทางธุรกิจ หรือการทำ Collaboration เกิดขึ้นมากมาย แต่ในยุคดิจิทัลเช่นนี้จะต้องมีมากกว่านั้น โดยเทรนด์ดังกล่าวอาจเรียกได้ว่าเป็น “การผสมพันธุ์ทางการค้า” ซึ่งรวมเอา Synergistic R(E)tail เข้าด้วยกัน เพื่อสร้างการเข้าถึงผู้ซื้อในทุกขั้นตอนและทุกช่องทาง เพื่อตอบสนองความต้องการหลักของผู้บริโภคในยุคนี้ที่ชื่นชอบการช้อปตัวเปล่า เราจึงได้เห็นการผสมพันธุ์ทางการค้า อาทิ Alibaba + Starbucks เพื่อเปิดโอกาสให้คนสั่ง Starbucks online หรือ Ikea + Task rabbit เพื่อขยายการบริการส่งและประกอบเฟอร์นิเจอร์ตามบ้าน เป็นต้น


4. Self control : ควบคุมการซื้อทุกขั้นตอนด้วยตัวเอง
ต่อจากนี้ ผู้บริโภคควบคุมขบวนการซื้อได้ด้วยตัวเองต่อเนื่องจากด้านบน คือ แค่เดินเลือกสินค้าก็สามารถซื้อและส่งถึงบ้านได้เลย โดยไม่ต้องใช้เงินสด ไม่ต้องต่อคิวชำระค่าสินค้า และไม่ต้องขนสินค้าออกจากร้านด้วยตัวเอง ไม่ได้จำกัดแค่การช้อปปิ้งในร้านค้าหรือผ่านออนไลน์เท่านั้น เช่น Amazon Go หรือ Tao Café ที่ไม่มีพนักงานมาคอยบริการ ลูกค้าสามารถช้อปปิ้งโดยให้ระบบตัดเงินอัตโนมัติได้ทันที หรือ Walmart ที่เปลี่ยนจากลานจอดรถเป็นพื้นที่รับสินค้า (Pick up area) เพิ่มทางเลือกให้ลูกค้าสั่งออนไลน์ และมารับได้ที่ลานจอดภายใน 5 นาที สำหรับคนที่ไม่มีรถหรือซื้อของน้อยชิ้น ก็มีจุดรับสินค้าอัตโนมัติ แค่สแกนบาร์โค้ด สินค้าก็จะโหลดลงมาที่จุดรับสินค้าทันที และ Alibaba ที่เพิ่มทางเลือกให้ลูกค้ามาเลือกช้อปสินค้าของสดที่ Hema supermarket โดยจะเอาสินค้ากลับบ้านหรือจะใช้บริการจัดส่งก็เลือกได้


5. Sentimental data : เชื่อฉัน อย่าหลงไปเชื่อใคร!
จากอดีตผู้บริโภคอาจเชื่อถือคำแนะนำจากเหล่า Celeb สู่ยุคที่ Micro influencer มีบทบาทเป็นอย่างมาก กระทั่งปัจจุบัน…ผู้บริโภคกลายเป็น Influencer ที่ทรงอิทธิพลมากที่สุด จากประสิทธิภาพการประมวลผลของ AI ที่สามารถจัดเก็บข้อมูลของผู้บริโภคได้โดยละเอียดและสามารถแนะนำสินค้าหรือบริการได้อย่างตรงใจ เนื่องจากข้อมูลที่ระบบนำมาใช้วิเคราะห์นั้นมาจากข้อมูลของผู้บริโภคเอง และสามารถลงลึกถึงรายละเอียดได้อย่างแม่นยำถึง อารมณ์ (Mood) มากกว่าเดิมที่สามารถเรียนรู้ถึงความรู้สึก (Emotional) ของลูกค้า ทำให้เกิดการซื้อง่ายขึ้น อาทิ Walmart เริ่มทดลองเทคโนโลยีการจับอารมณ์การช้อป ทำให้รู้ว่าผู้บริโภคชอบหรือไม่ชอบอะไร และสามารถนำเสนอสินค้าได้ตรงประเด็นมากขึ้น หรือ Nike ที่ทำแอปพลิเคชันการวิ่งเพื่อเก็บข้อมูลการวิ่งของผู้บริโภค ซึ่งสามารถนำข้อมูลของผู้บริโภคมาแนะนำสินค้าให้กับตัวผู้บริโภคเอง ว่ารองเท้ารุ่นไหนที่เหมาะกับสุขภาพและการใช้ชีวิตมากที่สุด